Fødselsdag: 19.06.2000
Position: Midtbanespiller
Klub: Bayern München
Lohmanns forældre mødtes på en rejse. De har også boet i Australien, hvor de blev gift, og derfor hedder hun Sidney. Hun fik Bundesliga-debut som 16-årig, og så kan hun prale af at have scoret Bayerns mål nummer 1000. Hun er en klassisk boks-til-boks-spiller, der både kan angribe og gøre det beskidte arbejde.
Uden for banen går hun meget op i pizzabagning, og på et tidspunkt købte hun en ekstra ovn kun for at kunne lave en bedre pizza.